ufal/npfl147 huggingface dataset:
# UNTAG
UNTAG, formelt United Nations Transition Assistance Group og på norsk også kalt FNs overgangsmyndighet i Namibia, var en fredsbevarende FN-styrke opprettet i april 1989 av FN for å bistå i forberedelsen til Namibias uavhengighet. Operasjonen ble avsluttet da Namibia ble selvstendig 21. mars 1990.
UNTAG hadde i oppdrag å hjelpe FNs spesialrepresentant Martti Ahtisaari i iverksettelsen av uavhengighetsplanen for Namibia, blant annet gjennom å påse overholdelse av våpenhvilen mellom sørafrikanske styrker og SWAPO, demobilisering av væpnede grupper og Sør-Afrikas tilbaketrekning, samt avholdelse av valg.
På det sterkeste talte UNTAG 4 493 soldater, 1 500 politifolk og en sivil stab på nesten 2 000 internasjonalt og lokalt ansatte. I tillegg kom omkring 1 000 valgobservatører. Norge var blant landene som bidro med personell til operasjonen. Det var første gang norske politifolk deltok i en FN-operasjon.
# Thomas Eagleton
Thomas Francis Eagleton (1929–2007) var en amerikansk jurist og demokratisk politiker som var senator for delstaten Missouri 1968–1987.

## Liv og virke
Han hadde avgangseksamen fra privatskolen St. Louis Country Day School, tjenestegjorde i United States Navy i to år, og ble uteksaminert fra Amherst College i 1950. Deretter studerte han jus ved Harvard Law School. I 1956 ble han valgt til offentlig anklager i hjembyen St. Louis, og som 31-åring ble han valgt til Missouris yngste generaladvokat noensinne.
Eagleton var Missouris 38. viseguvernør i årene 1964–1968 og senator 1968–1987. Ved presidentvalget i 1972 var han tenkt å være demokratenes visepresidentkandidat, mens George McGovern var presidentkandidat, men måtte trekke seg til fordel for Sargent Shriver da det ble offentlig kjent at Eagleton hadde blitt innlagt og behandlet for depresjon med elektrosjokk i 1960-årene. Det ble sogar spekulert i om Eagleton hadde et alkoholproblem.
I 1986 stilte han ikke til gjenvalg til Senatet, og tilbake i Missouri virket han som advokat i Thompson & Mitchell, politisk kommentator og professor i offentlig administrasjon ved Washington University in St. Louis.
Etter flere hjerteoperasjoner døde han søndag 4. mars 2007, 77 år gammel. I et brev han skrev til familie og venner før han døde, oppfordret han folk til å «gå videre i kjærlighet og fred, være snille mot hunder, og stemme demokratisk.» Han donerte kroppen sin til forskning ved universitetet der han var ansatt.
# Place de Clichy (Paris Metro)
Place de Clichy er en stasjon på metroen i Paris.
Stasjonen betjener linje 2 og linje 13.
# Gli ultimi giorni di Pompei (film fra 1913)
Gli ultimi giorni di Pompei er en italiensk stumfilm fra 1913, regissert av Mario Caserini og Eleuterio Rodolfi.

## Skuespillere
- Fernanda Negri Pouget som Nidia
- Eugenia Tettoni Fior som Jone
- Ubaldo Stefani som Glaucus
- Antonio Grisanti som Arbace
- Cesare Gani Carini som Apoecides
- Vitale Di Stefano som Claudius
# Laos under VM i svømmesport 2019
Laos deltok under VM i svømmesport 2019 i Gwangju i Sør-Korea fra 12 til 28. juli 2019.

## Svømming
Laos stilte med tre svømmere.
Menn
| Utøver              | Øvelse         | Forsøksheat | Forsøksheat | Semifinale       | Semifinale       | Finale           | Finale           |
| Utøver              | Øvelse         | Tid         | Plassering  | Tid              | Plassering       | Tid              | Plassering       |
| ------------------- | -------------- | ----------- | ----------- | ---------------- | ---------------- | ---------------- | ---------------- |
| Santisouk Inthavong | 50 m fri       | 25,79       | 109         | Gikk ikke videre | Gikk ikke videre | Gikk ikke videre | Gikk ikke videre |
| Santisouk Inthavong | 50 m rygg      | 30,75       | 67          | Gikk ikke videre | Gikk ikke videre | Gikk ikke videre | Gikk ikke videre |
| Slava Sihanouvong   | 50 m bryst     | 32,11       | 64          | Gikk ikke videre | Gikk ikke videre | Gikk ikke videre | Gikk ikke videre |
| Slava Sihanouvong   | 50 m butterfly | 30,40       | 88          | Gikk ikke videre | Gikk ikke videre | Gikk ikke videre | Gikk ikke videre |

Kvinner
| Utøver               | Øvelse     | Forsøksheat | Forsøksheat | Semifinale       | Semifinale       | Finale           | Finale           |
| Utøver               | Øvelse     | Tid         | Plassering  | Tid              | Plassering       | Tid              | Plassering       |
| -------------------- | ---------- | ----------- | ----------- | ---------------- | ---------------- | ---------------- | ---------------- |
| Siri Arun Budcharern | 50 m fri   | 31,32       | 88          | Gikk ikke videre | Gikk ikke videre | Gikk ikke videre | Gikk ikke videre |
| Siri Arun Budcharern | 50 m bryst | 40,72       | 48          | Gikk ikke videre | Gikk ikke videre | Gikk ikke videre | Gikk ikke videre |
# Mimicat
Marisa Isabel Lopes Mena (født 25. oktober 1984 i Coimbra i Portugal), kjent under artistnavnet Mimicat, er en portugisisk sanger og låtskriver innen pop og soulmusikk. Hun vant den portugisiske sangkonkurransen Festival da Canção i 2023 og representerte Portugal i Eurovision Song Contest 2023 i Liverpool med låten «Ai coração».

## Bakgrunn
Mena har vært opptatt av musikk siden barndommen og lærte å synge og komponere på egen hånd allerede som barn. Som femtenåring i 2001 deltok hun i Festival da Canção, det portugisiske uttaket til Eurovision Song Contest. Hun deltok under artistnavnet Izamena med sangen «Mundo colorido», men kvalifiserte seg ikke til finalen.
I 2014 ga hun ut sitt første album, For You, på Sony Music Portugal. Singelen «Tell Me Why» ble senere en del av lydsporet til såpeoperaen Jardins proibidos. Hun hadde turné for albumet, både i Portugal og Brasil. Siden 2015 har hun også opptrådt på ulike festivaler i Portugal og Brasil.
Oppfølgeralbumet Back in Town fulgte i 2017. Hun ga ut sin første sang på portugisisk i 2019, sangen «Até ao fim», en hyllest til foreldrene hennes som da hadde vært kjærester i 50 år. Etter å ha født sitt første barn, ga hun ut singelen «Tudo ao ar» i 2021.
I 2023 deltok hun på nytt i Festival da Canção, i regi av den portugisiske kringkasteren RTP. Hun deltok med sangen «Ai coração» og vant finalen lørdag 11. mars. Hun fikk dermed representere Portugal i Eurovision Song Contest 2023 i Liverpool, der hun endte på 23. plass av 26 finalister.
Bidraget «Ai coração» (norsk: åh, hjerte) skrev hun i 2014, da hun komponerte låter til sitt første album. Låten er inspirert av kabaretsanger fra 1940- og 50-tallet, og passet ikke med lydbildet på albumet.
I 2023 gir hun ut sitt tredje album, der den første singelen allerede er utgitt: «Mundo ao contrário», en duett med sangeren Filipe Gonçalves.

## Diskografi

### Album
- For You (2014)
- Back in Town (2017)
# Kisato Nakamura
Kisato Nakamura (født 7. januar 1993) er en japansk syklist.
Hun representerte Japan under Sommer-OL 2020 i Tokyo, hvor hennes beste resultat var nummer 13 i madison.
# Fredriksborgveien (Oslo)
Fredriksborgveien (3-45, 2-58) er en vei på Bygdøy (bydel Frogner) i Oslo. Den gård sørøstover fra Langviksveien. Et stykke etter Huk aveny dreier den mot sørvest og treffer Langviksveien igjen. Så fortsetter den sørvestover fra Langviksveien litt lenger sør, krysser blant annet Huk aveny igjen og fortsetter til den ender i Strømsborgveien.
Veien fikk navn i 1905 etter eiendommen Fredriksborg (nr. 18), der det i sin tid var teater. Navnet var tidligere brukt om en liten blindvei i området.
Bebyggelsen er for det meste villaer.
# Pergola
For den italienske byen, se Pergola (italiensk by).
En pergola (fra italiensk) er en løvgang dannet av doble rader med frittstående vegetasjon og slyngplanter med rikt løvverk. Det er tradisjonelt en utendørs del av en hage som gir skygge over gangveg.
En pergola var ofte bygget i treverk, og hovedpoenget var å bygge inn gangstier og ha noe som slyngplantene kunne feste seg til. Ordet pergola omfatter i dag langt flere bruksområder enn kun et plante-oppheng.

### Pergola i dag
Opprinnelig ment som et klatrehjelpemiddel og som en skjev struktur på samme måte som et espalier, tjener den ofte også til å fremheve og strukturere offentlige eller private utendørsanlegg som en frittstående struktur eller som en pergola gangvei. Den brukes ofte for å avgrense en terrasse. Noen ganger er noen av sidene laget vindtette med tre eller screens. Vertikale rangkonstruksjoner blir oftere referert til som rangstillaser, rangbuer eller espalier. En rosebue kan sees på som en liten pergola. Svært store eller lange versjoner kan finnes i offentlige parker - laget ofte av naturstein, metall eller klinker.
Opprinnelig var pergolaen for det meste laget av tre, men nå brukes også plast og metall. En murvegg, en enkelt avlang stein (monolitpergola) og trestøtter eller en metallstøttestruktur kan tjene som stolpemateriale. Det er viktig å feste pergolastolpene godt for å unngå at pergolaen blåses over.
Å bygge en pergola som ikke er helt tettet er som oftest ikke søknadspliktig Norge.
# Simon Stranger
Simon Stranger (født 1976) er en norsk forfatter. Han er oppvokst på Lilleaker i Oslo.
Han har gått på Forfatterstudiet i Bø og studert filosofi ved Universitetet i Oslo.
Han har utgitt en ungdomsboktrilogi om tenåringen Emilie, og hennes egne opplevelser med verdens fattigdoms- og flyktningproblemer.
I den dokumentariske minnehistoriske romanen Leksikon om lys og mørke fra 2018 forteller Stranger historien om sin jødiske svigerfamilie som etter krigen flyttet inn i landssvikeren Henry Rinnans «bandekloster». Historien følges opp med Museum for mordere og redningsmenn, utgitt i 2023.
Simon Stranger er nevø av forfatteren Hans Sande og oldebarn av forfatteren Villa Thrap Wahl.

## Priser
- Riksmålsforbundets barne- og ungdomsbokpris 2006, for Gjengangeren
- Bokhandlerprisen 2018, for Leksikon om lys og mørke[9]
# Claire Aho
Claire Anita Aho (født Brofeldt 2. november 1925 i Helsingfors, død 29. november 2015 i Stockholm) var en finsk fotograf.
Claire Aho var datter til fotograf og filmmaker Heikki Aho, hennes besteforeldre på farsiden var forfatteren Juhani Aho og billedkunstneren Venny Soldan-Brofeldt. Hun innledet sin karriere som fotograf på 1940-tallet og flyttet til Stockholm på 1970-tallet. Aho hørte til pionerene innen farvefotografering, film og TV-virksomhet; hun var den eneste kvinnen som fotograferte ved OL i Helsingfors i 1952.
Bildene hennes har inngått i flere ustillinger rundt i verden, og i hjemlandet er hun kjent som det finske fotografiets grand old lady.
# Fylkesvei 121 (Sogn og Fjordane)
Fylkesvei 121 i Sogn og Fjordane gikk mellom Vikøyri og Myrkaskog i Vik kommune. Veien var 8,3 km lang.
2019 ble veien del av fylkesvei 5601.

## Kommuner og knutepunkter
Vik


| \| Riksvei 13 Sentrumsgata fra Røysane mot Europavei 16 Vinje i Voss, og mot 602Fylkesvei 602 Vangsnes \| |
| Riksvei 13 Sentrumsgata fra Røysane mot Europavei 16 Vinje i Voss, og mot 602Fylkesvei 602 Vangsnes       |

| Riksvei 13 Sentrumsgata fra Røysane mot Europavei 16 Vinje i Voss, og mot 602Fylkesvei 602 Vangsnes |

| \| Riksvei 13 Sentrumsgata fra Røysane mot Europavei 16 Vinje i Voss, og mot 602Fylkesvei 602 Vangsnes \| |
| Riksvei 13 Sentrumsgata fra Røysane mot Europavei 16 Vinje i Voss, og mot 602Fylkesvei 602 Vangsnes       |

| Riksvei 13 Sentrumsgata fra Røysane mot Europavei 16 Vinje i Voss, og mot 602Fylkesvei 602 Vangsnes |

| \| Fv122Fylkesvei 122 Ovrisdalen fra Fosse til Refsdal (3,6 km) \| |
| Fv122Fylkesvei 122 Ovrisdalen fra Fosse til Refsdal (3,6 km)       |

| Fv122Fylkesvei 122 Ovrisdalen fra Fosse til Refsdal (3,6 km) |

- Kommunal vei fra Myrkaskog til Bruavoll (0,2 km)
# Ururalsk
Ururalsk er det rekonstruerte språket som er opphav til alle språkene i den uralske språkfamilie. Språket ble opprinnelig talt i et lite område for omkring 7000–2000 f.Kr., og ekspanderte for å gi plass til differensierte urspråk. Ny forskning har plassert det ururalske hjemland øst for uralfjellene og dypt inn i Sibir.
# Lukáš Pokorný
Lukáš Pokorný (født 5. juli 1993) er en tsjekkisk tidligere fotballspiller.

## Landslaget
31. august 2016 fikk han sin første landskamp for Tsjekkia mot Armenia.
# Royal Green Jackets
Royal Green Jackets var et regiment i British Army, opprettet 1. januar 1966 gjennom sammenslåingen av de tre separate regimentene i det administrative forbandet Green Jackets Brigade. Det besto av ialt seks bataljoner, herunder to i reserven.
På 1980-tallet ble bataljonene deployert til ulike deler av Nord-Irland i operasjon Banner. 1ste, 2dre og 3dje bataljon var også stasjonert i Vest-Tyskland: henholdsvis Osnabrück, Minden og Celle.
Regimentets største tap av liv inntraff 20. juli 1982 da syv soldater i musikkorpset ble drept av en bombe som Den provisoriske IRA sprengte under en konsert med musikk fra Oliver! i Regent’s Park.
# Cranoides
Cranoides er en slekt av små snutebiller. Billene lever på levende planter. 

## Utseende
Små (4-5 millimeter), sterkt hårete snutebiller med lang snute. Kroppen er tett kledt med lange, gulaktige hår og gir et litt rufsete inntrykk. Snuten er nokså bred, lengre enn resten av hodet + pronotum, de knebøyde antennene sitter festet litt utenfor midten. Fasettøynene er ganske små. Pronotum er timgelassformet (innsnevret i midten). Dekkvingene er rundede uten påfallende punktrader. Beina er korte og kraftige.

## Utbredelse
Artene er utbredt på Ny-Caledonia.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien snutebiller, Curculioninae Latreille, 1802 eller Molytinae
            - Stammen Cranopoeini Kuschel, 2008
              - Slekten Cranoides Kuschel, 2008[2] - én art
                - Cranoides avitus Kuschel, 2008
                - Cranoides hirsutus (Montrouzier, 1861)
# Top Gun: Maverick
Top Gun: Maverick er en amerikansk film fra 2022, regissert av Joseph Kosinski.

## Handling
Over 30 år etter Top Gun – den beste av de beste, arbeider kaptein Pete "Maverick" Mitchell som testflyver. Til tross for Mavericks mange prestasjoner og utmerkelser, har gjentatt uregjerlighet og ulydighet mot sine overordnede forhindret ham fra å bli utnevnt til flaggoffiser. Hans venn og tidligere Top Gun-rival, admiral Tom "Iceman" Kazansky, er sjef for USAs stillehavsflåte. Men kontreadmiral Chester "Hammer" Cain planlegger å stenge Mavericks scramjet-program, til fordel for finansiering av droner.
For å redde programmet deres fra kansellering forandrer Maverick flyplanen i den kommende testen for å møte programmets spesifikasjoner. Den nye prototypen deres blir imidlertid ødelagt når Maverick presser motoren alt for langt. Iceman redder igjen Mavericks karriere ved å beordre ham til Naval Air Station North Island i California for hans neste oppdrag. Men Hammer advarer Maverick om at perioden med bemannede jagerfly snart kommer til å ta slutt. Maverick kjemper mot sine skeptiske studenter for å vinne deres respekt. Løytnantene Jake Seresin og Bradley Bradshaw - sønn av Mavericks avdøde bestevenn og navigasjonsoffiser Nick Bradshaw - har store samarbeidsproblemer i løpet av treningen deres.

## Skuespillere
- Tom Cruise som Pete "Maverick" Mitchell
- Val Kilmer som Tom "Iceman" Kazansky
- Miles Teller som Bradley "Rooster" Bradshaw
- Jennifer Connelly som Penelope "Penny" Benjamin
- Jon Hamm som Beau "Cyclone" Simpson
# Ib Boye Lauritsen
Ib Boye Lauritsen (født 27. januar 1964) er en dansk lokalpolitiker for Venstre og borgermester i Ikast-Brande kommune etter kommunevalget i 2017.
# Umbralerke
Umbralerke (Pinarocorys nigricans) er en fugl i slekten Pinarocorys i lerkefamilien. Den er av og til inkludert i slekten Mirafra.

## Utbredelse
Den forekommer i Angola, Botswana, Den demokratiske republikken Kongo, Mosambik, Namibia, Swaziland, Sør-Afrika, Tanzania, Zambia og Zimbabwe.

## Underarter
Det er beskrevet to underarter av umbralerke:
- Pinarocorys nigricans occidentis (Clancey, 1968) – forekommer fra det sørvestlige Zaire og nordlige Angola til Namibia og Mosambik.
- Pinarocorys nigricans nigricans (Sundevall, 1850) – forekommer fra det sørlige Zaire, nordvestlige Zambia og sørvestlige Tanzania til Namibia og Mosambik.
# Syntetisk geometri
Syntetisk geometri er en form for geometri som bygger på rene geometriske utledninger, som aksiom, teorem og logiske argumenter. Den syntetiske geometrien står i motsetning til analytisk og algebraisk geometri, som i tillegg benytter aritmetikk og algebra.
Denne formen kalles også aksiomatisk geometri, og bygger i stor grad på idéer framlagt av Euklid.
# Jekaterina Kurotsjkina
Jekaterina Kurotsjkina (født 25. juni 1994) er en russisk roer.
Hun representerte ROC under Sommer-OL 2020 i Tokyo, hvor hun ble nummer 12 i dobbeltsculler.
# Richard Brickell
Richard Brickell (født 29. oktober 1975) er en britisk skytter som konkurrerer i skeet. Han representerte landet sitt under Sommer-OL 2012 i London, der hans beste resultat var nummer 12 i skeet.
# Finstadhagan
Finstadhagan var tidligere et skogholt (såkalt "haga") ved Finstad gård i Aurskog. I dag brukes begrepet om næringsområdet i det samme området, ved den vestre innfartsveien til Aurskog/Aursmoen i Aurskog-Høland kommune. Betydelige næringsvirksomheter.
# Rainer Osmann
Rainer Osmann (født 6. juli 1950 i Eisenach, DDR) er en tysk håndballtrener og tidligere spiller. 
Rainer Osmann spilte aktivt håndball for BSG Motor Eisenach, hvor han i 1985 ble hjelpetrener. I 1990 overtok Osmann trenervervet i HSG Obersuhl, og rykket med klubben opp i Oberliga. Etter to år i Obersuhl ble han trener for sin tidligere klubb ThSV Eisenach, som spilte i 2. Bundesliga. Under hans ledelse, rykket Eisenach i 1997 opp i 1. Bundesliga. Etter sitt opphold i Eisenach trente han mellom januar og mai 2001 andredivisjonsklubben HG Erlangen.
Mellom august 2001 og februar 2008 var Osmann landslagstrener for Østerrikes herrelandslag. Sommeren 2008 ledet han noen uker treningen i landesligaklubben VfB Mühlhausen, som kort før sesongstart ikke hadde noen trener. Deretter overtok han landslagstrenervervet for de tyske juniorkvinnene. I april 2009 overtok han for Armin Emrich som trener for det tyske kvinnelandslaget.
# Råshult
Råshult er sted i Älmhult kommune i Småland i Sverige. Stedet er mest kjent for at botanikeren Carl von Linné ble født der.
# Cedar Grove (Indiana)
Cedar Grove er en amerikansk by som ligger i Franklin County i Indiana.
Byen hadde 150 innbyggere i 2020, og dekker et areal på 0,39 km².

## Historisk befolkningsdata
| Folketelling          | Befolk. |  | %±      |
| --------------------- | ------- |  | ------- |
| 1880                  | 219     |  | —       |
| 1910                  | 185     |  | —       |
| 1920                  | 200     |  | 8,1 %   |
| 1930                  | 221     |  | 10,5 %  |
| 1940                  | 204     |  | −7,7 %  |
| 1950                  | 193     |  | −5,4 %  |
| 1960                  | 232     |  | 20,2 %  |
| 1970                  | 248     |  | 6,9 %   |
| 1980                  | 217     |  | −12,5 % |
| 1990                  | 246     |  | 13,4 %  |
| 2000                  | 185     |  | −24,8 % |
| 2010                  | 156     |  | −15,7 % |
| 2020                  | 150     |  | −3,8 %  |
| U.S. Decennial Census |         |  |         |
# Otta
Otta er en by og administrasjonssenteret i Sel kommune i Innlandet. Tettstedet har 2 302 innbyggere per 1. januar 2023, ligger nord i Gudbrandsdalen og er den eneste byen i Nord-Gudbrandsdalen. I tillegg til Otta sentrum består byen blant annet av Selsverket, Dahle og Hjellum.
Otta er et knutepunkt med Otta stasjon – som er en jernbanestasjon på Dovrebanen – og E6, med felles skysstasjon for både tog, buss og taxi. Otta er en del av Nasjonalparkriket og tilbyr mange friluftsaktiviteter. Temperaturen på Otta er relativt lav fordi Otta ligger nede ved elven med fuktig luft.[trenger referanse]
Gjennom Otta renner elva Otta, også kalt Ottaelva, ut i Gudbrandsdalslågen. Stedet har flere steinbrudd for uttak av kleberstein og skifer.
Tettstedet Otta ble ikke etablert før Dovrebanen ble åpnet hit i 1896, før dette var Selsverket senter i kommunen.[trenger referanse] Sel kommunestyre vedtok bystatus for tettstedet Otta i år 2000. Det er en av få byer i Norge uten eget kirkebygg.
Nord-Gudbrandsdal vidaregåande skule, avdeling Otta ligger på industriområdet Øya.

## Kjente personer fra Otta
- Olaf Heitkøtter, naturfotograf, forfatter og fjelloppsynsmann
- Normann Heitkøtter, fjelloppsynsmann, mannen som regnes som Rondane nasjonalpark (første nasjonalpark i Norge) sin «far» og villreinens talsmann[trenger referanse]
- Truls Gjefsen, forfatter
- Ola Dahl, ordfører og senere fylkesordfører i Oppland[2]
- Olav Bismo, avsnittssjef i Milorg
- Paul Botten-Hansen, norsk redaktør, boksamler, arkivar
- Ole Jon Hagen, norgesmester i trekkspill, trommeslager i punkrockbandet Eazy Target
- Even Aleksander Hagen, norsk politiker, fylkesordfører i Oppland fra 2015
- Mariann Sæther, verdensmester i elvepadling
- Mari Midtstigen, journalist, redaktør

- Otta stasjon  Foto: Cato Edvardsen (2007)
- Gudbrandsdalslågen ved Otta
- Del av Otta, med Ottaelva foran
- Otta fra lufta i kveldssol
- Byen Otta sett fra Pillarguritoppen. I bakgrunn ses Rondane. Foto: Helge Leander B. Jensen (2018)
- Sinclairmonumentet ved Kringen ble reist i 1912, til 300-års markeringen av slaget.
- Otta by med Ottaelva.
# Alfred Beit
Alfred Beit (født 15. februar 1853 i Hamburg i Tyskland, død 16. juli 1906 på godset Tewin Waters nær Welwyn i Hertfordshire i England) var en britisk gull- og diamantmagnat og støttespiller for britisk imperialisme i det sørlige Afrika.

## Liv og virke

### Bakgrunn
Beit var født i Hamburg i Tyskland og var den eldste sønnen og den nest eldste av seks barn i en jødisk familie. Hans far var en fremgangsrik handelsmann i Hamburg. Beit ble lærling i Jules Porgès & Cie, diamantfirmaet i  Amsterdam.

### Karriere
Han ble sendt til Kappkolonien i 1875 av sitt firma for å kjøpe diamanter etter diamantstreiken i Kimberley. Han ble forretningsvenn av Cecil Rhodes, og de satte i gang med å kjøpe ut foretak og å eliminere motstandere som Barney Barnato. Han ble raskt med i en gruppe investorer som skaffet seg kontroll over kravene til diamantgruvene Central, Dutoitspan og De Beers. Rhodes var den aktive politikeren, og Beit sørget for planlegging og finansiell støtte.
Beit utvidet i 1886 sine interesser til de nyoppdagede gullfeltene i Witwatersrand. I sine forretningsforetak der brukte han investorene Hermann Eckstein og Joseph Benjamin Robinson. Han grunnla Robertson Syndicate og firmaet Wernher, Beit & Co. Han importerte gruveingeniører fra USA og var blant de første som adopterte dype gruver. Rhodes inngikk en avtale med Lobengula. Beit grunnla British South Africa Company som et resultat av dette i 1888. Beit ble guvernør på livstid i De Beers i tillegg til direktør i tallrike andre selskaper som Rand Mines, Rhodesia Railways og Beira Railway Company.
Beit flyttet i 1888 til London hvor han følte han hadde større forutsetninger for å styre sitt finansielle imperium og støtte Rhodes i hans sørafrikanske ambisjoner. Beit flyttet inn i Tewin Water, nær Welwyn, et stort bolighus med victorianske tillegg og 28 km², mens Julius Wernher til slutt kjøpte Luton Hoo med 21,1 km² noen få kilometer unna.
Inspirert av Rhodes' imperialistiske visjon deltok han i planleggingen og finansieringen av det mislykkede Jameson-raidet sent i 1895 som var ment å utløse et kupp i Den sørafrikanske republikk. Som et resultat av dette spetakkelet, gikk Rhodes av som statsminister, og både han og Beit ble funnet skyldig av undersøkelsen til underhuset. Beit måtte trekke seg som direktør i BSAC, men ble valgt til visepreseident i selskapet noen få år senere.
I sitt testament satte han opp Beit Trust hvor han gav store summer til utvikling av infrastruktur i det sentrale og sørlige Afrika, til universitetsutdanning og forskning i Sør-Afrika, Rhodesia (£1 200 000), Storbritannia og Tyskland.
Beitbridge, grensebyen mellom Zimbabwe og Sør-Afrika er opplalt etter ham.
# Fossen Grand Prix 1975
Fossen Grand Prix 1975 var den første utgaven av sykkelrittet Fossen Grand Prix i Hønefoss, et sykkelritt som i dag heter Ringerike Grand Prix. 
Rittet ble arrangert 10. september 1975, og ble arrangert med 50 runder á 1100 meter ved Schjongslunden, deretter ti finalerunder. 17 av 53 startende fullførte rittet.

## Resultater
| Plass | Utøver              | Klubb    |
| ----- | ------------------- | -------- |
| 1     | Tom Martin Biseth   | Tønsberg |
| 2     | Asbjørn Berger      | Sagene   |
| 3     | Jan G. Iversen      | Grenland |
| 4.    | Thorleif Andresen   | Sagene   |
| 5.    | Bjørn Bilstad       | Grane    |
| 6.    | Ernst Karlsen       | Birkenes |
| 7.    | Willy Juul Pedersen | Glåmdal  |
| 8.    | Geir Digerud        | Rye      |
| 9.    | Stein Mæhlum        | Sagene   |
| 10.   | Trond Ihle          | Frøy     |
# Tom-Steinar Hanssen
Tom-Steinar Hanssen er en norsk musiker og låtskriver. Han har blant annet skrevet låten «On My Own» som vant Melodi Grand Prix 2001. Sangen ble framført av Haldor Lægreid og endte sist i Eurovision Song Contest 2001.
Hanssen har hatt et tett musikalsk samarbeid med Ole Henrik Antonsen, og sammen har de produsert en rekke singler og album for norske artister som Maria Arredondo og Jan Werner Danielsen.
# Gammarus paucispinus
Gammarus paucispinus er en art i slekten Gammarus innenfor familien Gammaridae, av ordenen Gammaridea - som inngår i gruppen av amfipoder.
Den er ikke funnet i norske farvann eller i nordlige Atlanterhavet.

## Taksonomisk plassering av gruppen
Taksonomien til krepsdyrene er i stadig endring ettersom ny viten kommer til, og det er dessuten generelt omstridt å fin-inndele organismer taksonomisk. En moderne inndeling som angis her, følger stort sett oppdelingen i Catalogue of Life: , mens detaljene, slektene og artene her følger WoRMS-databasen.

- Underekke: krepsdyr (Crustacea) – 67 000 arter Brünnich, 1772
  - KLASSE storkreps (Malacostraca) – +25 000 arter Latreille, 1802
    - Underklasse Eumalacostraca Grobben, 1892
      - Overorden Peracarida Calman, 1904
        - Orden amfipoder (Amphipoda) – 9 725 arter, 1 900 i ferskvann Latreille, 1816
          - Underorden Senticaudata – 22 overfamilier, 95 familier Lowry & Myers, 2013
            - Infraorden Gammarida Latreille, 1802
              - Parvorden Gammaridira Latreille, 1802
                - Overfamilie Gammaroidea Latreille, 1802 (Bousfield, 1977)
                  - Familie Gammaridae Leach, 1813
                    - Slekt Gammarus Fabricius, 1775
                      - Gammarus paucispinus Hou & Li, 2002
# Hassans opprør
Hassans opprør (engelsk: The Hassan uprising) var en oppstand blant Jolos moroer fra oktober 1903 til msrs 1904 under Moro-opprøret.
Det ble anført av en muslimsk datu kalt Datu Hassan. Han var yngste sønn av den store rajah Muda Ammang. Panglima Hassan hadde ansamlet sine tilhengere i kratersjøområdene på Jolo, og forberedte et angrep mot hovedbyen, som også het Jolo.:100 Leonard Wood ledet en styrke på 1.250 soldater, blant dem Robert L. Bullards 28th Infantry, til et angrep mot «Hassan's Palace», beskrevet som «den sterkeste cotta på Suluøyene».:100–101 Moroene flyktet, og amerikanerene brente ned festningsverkene.:101 Hassan overgav seg - men så flyktet han.
Etter dette raserte Wood hver eneste fiendtlige cotta han kom over, med det resultat at Datu Andung døde, på Mount Suliman.:101 Skjønt han aldri klarte å ta Hassan til fange, drepte Wood under dette felttoget 1.500 moroer, blant de, også kvinner og barn.:102
Opprøret var over i mars i mars 1904, da Hassan og to andre ble drevet opp i en situasjon de ikke kunne flykte fra av 400 mann under Scotts kommando på Bud Bagsak.:102
Det skulle 34 skudd til for å drepe Hassan.:103 Moroene hadde bare noen få rifler og sverd av typen kris. Den sårede Hassan holdt i munnen en kris som nesten nådde en såret amerikaner. Det var bare et hodeskudd fra en .45 kalibers patron  om drepte Hassan. Det var mens en amerikaner var nær ved å bli kløyd av en barong som Hassan kjempet med, etter allerede å ha blitt skutt 32 ganger med kuler fra et Krag-gevær.
# Septfontaines
Septfontaines (luxembourgsk: Simmer, tysk: Simmern) er et tettsted i kommunen Habscht i kantonen Capellen i distriktet Luxembourg i storhertugdømmet Luxembourg. Til 31. desember 2017 var Septfontaines en selvstendig kommune. Kommunen, hadde et areal på 14,53 km². Stedet hadde 812 innbyggere i 2017.
# Christian Schenk
Christian Schenk (født 9. februar 1965 i Rostock er en tysk tidligere mangekjemper.
Han ble olympisk mester i tikamp under OL 1988 som ble arrangert i Seoul, Sør-Korea, men erkjente i august 2018 at han var dopet på dette tidspunktet. Han har i tillegg en bronsemedalje fra VM 1991 i Tokyo. 
Schenks personlige rekord var 8 500 poeng, et resultat han oppnådde i august 1993 i Stuttgart. 

## OL-medaljer
- 1988  Seoul - Gull i friidrett, tikamp herrer Øst-Tyskland
# Markedsføringsloven
Lov om kontroll med markedsføring og avtalevilkår mv. av 9. januar 2009, også kalt markedsføringsloven, er en norsk lov som avløste markedsføringsloven av 1972. Markedsføringsloven setter rammer for næringsdrivende markedsføring og avtalevilkår, både av hensyn til andre næringsdrivende og av hensyn til forbrukerne. Forbrukertilsynet er tilsynsmyndighet og kan forelegge saker til Markedsrådet til avgjørelse.
Loven forbyr kjønnsdiskriminerende reklame (§ 2), urimelig handelspraksis (§§ 6-9), den pålegger prismerking (§ 10), begrenser adgangen til markedsføring ved direkteadressert post, sms og telefon (kapittel 3) og forbyr urimelige avtalevilkår (§ 22). For markedsføring rettet mot barn kreves særlig aktsomhet (kapittel 4). Det er også forbudt å opptre i strid med god forretningsskikk (§ 26) eller å etterlikne andres produkter på en urimelig måte (§ 30).
# John Wu Shizhen
John Wu Shizhen (kinesisk: 吳仕珍, pinyin: Wú Shìzhēn; født 19. januar 1919 i Fuzhou i Fujian i Kina, død 25. august 2014 i Nanchang) var katolsk biskop i erkebispedømmet Nanchang i provinsen Jiangxi i Folkerepublikken Kina fra 1990 til 2011/2014.

## Liv og virke

### Prest
Etter prestevielsen i 1949 vendte han tilbake til hjembyen og viet seg til utøvelse av tradisjonell kinesisk medisin. Han gav medisinsk assistanse ved forskjellige sykehus i Linchuan fylke..
I 1982 gjenopptok han sin pastorale tjeneste i de katolske menigheter i bispedømmet, til tross for vanskelighetene. Han reparerte og gjenåpnet flere kirker og ga opplæring for seminarister og nonner.

### Biskop
Han ble bispeviet uten pavelig mandat den 6. september 1987, med biskop Joseph Zong Huaide som hovedkonsekrator. De medkonsekrerende var biskop Bernardin Dong Guangqing O.F.M. av Hankou og biskop Chen Duqing av Ganzhou. 
Han ble da hjelpebiskop for hele provinsen Jiangxi. 
Myndighetene hadde – uten pavelig mandat – sammenslått alle provinsens bispeseter til ett. Deres ordinære biskop var Chen Duqing, som døde i 1990. Da var biskop Wu den eneste gjenværende «offisielle» biskop i Jiangxi.
Senere bad biskop Wu om legitimering av sitt embede fra paven, og fikk det. Vatikanet betraktet ham som erkebiskop, idet Fuzhou ble opprettet som metropolitanerkebispedømme - det er de kinesiske kinesiske myndigheter som har søkt å nivellere alle bispedømmer og bryte opp metropolitanstrukturene.
Han døde den 25. august 2014 i Nanchang

## Episkopalgenealogi
- Kardinal Scipione Rebiba (1504-1577)
- Kardinal Giulio Antonio Santori (1532-1602) * bispeviet 1566
- Kardinal Girolamo Bernerio (1540-1611) *1586
- Erkebiskop Galeazzo Sanvitale (1566-1622) *1604
- Kardinal Ludovico Ludovisi  (1595-1632) *1621
- Kardinal Luigi Caetani (1595-1642) *1622
- Kardinal Ulderico Carpegna (1595-1679) *1630
- Kardinal Paluzzo Paluzzi Altieri degli Albertoni (1623-1698) *1666
- Pave Benedikt XIII (1649-1730) *1675
- Pave Benedikt XIV (1675-1758) *1724
- Pave Klemens XIII (1693-1769) *1743
- Kardinal Marcantonio Colonna (1724-1793) *1762
- Kardinal Hyacinthe-Sigismond Gerdil (1718-1802) *1777
- Kardinal  Giulio Maria della Somaglia (1744-1830) *1788
- Kardinal Carlo Odescalchi (1785-1841) *1823
- Kardinal Costantino Patrizi Naro (1798-1876) *1828
- Kardinal Serafino Vannutelli (1834-1915) *1869
- Kardinal Domenico Serafini (1852-1918) *1900
- Kardinal Pietro Fumasoni Biondi (1872-1960) *1916
- Kardinal Antonio Riberi (1897-1967) *1934
- Kardinal Ignatius Pi Shushi (1897-1978) *1949
- Biskop Joseph Zong Huaide (1917-1997) *1958
- Biskop John Wu Shizhen (1921-2014) *1987[3]
# Alice D’Amato
Alice D'Amato (født 7. februar 2003) er en italiensk gymnast som konkurrerer i apparatturn.
Hun representerte Italia under Sommer-OL 2020 i Tokyo, hvor hun ble nummer 20 i mangekamp.
Under Sommer-OL 2024 som ble avholdt i Paris, tok hun gull og sølv.
# Østkantavisa
Østkantavisa var en gratis lokalavis for bydelene i Oslo indre øst (Gamle Oslo, Grünerløkka og Sagene) som ble utgitt i årene 2001–2014. Opplaget var på cirka 70 000 eksemplarer, fulldistribuert med Posten, i starten månedlig og fra 2005 ukentlig.
Avisa ble etablert i desember 2001 av lokale gründere, da under navnet Løkkamagazinet. Oppstarterne hadde erfaring fra diverse forløpere i lokalavismarkedet i hovedstaden (Løkka Tidene, Østkanten, Bydelsavisa Oslo Øst, St. Hanshaugen Budstikke mfl.). I 2003 ble navnet endret til Østkantavisa da utgivelsesområdet ble utvidet til tre bydeler. Året etter ble avisa kjøpt opp av Orkla Media (senere kalt Edda Media) som ledd i en oppkjøpsrunde av småaviser i hovedstaden.
I 2011 kjøpte Amedia opp Edda Media, og Østkantavisa ble sammen med flere andre aviser relansert under paraplyen Ditt Oslo. I 2014 ble flere av Ditt Oslos småaviser – inkludert Østkantavisa – nedlagt, mens Nettavisen overtok den digitale delen av virksomheten.

## Ansvarlige redaktører
- 2001–2002: Haakon «Marcello» Julseth
- 2003–2004: Tor Erik Nygård
- 2005–2006: Ivar Brynildsen
- 2007–2014: Tore Bollingmo
# Somerset (TV-serie)
Somerset (også kalt Another World in Somerset) er en amerikansk såpeopera som ble vist på kanalen NBC fra 1970 til 1976. Somerset sentrerer seg rundt trioen Missy Palmer Matthews (Carol Roux), Lahoma Vane Lucas (Ann Wedgeworth) og Sam Lucas (Jordan Charney), som ble kjent i Another World. De flytter til den fiktive byen Somerset, hvor de starter livene sine på nytt. Somerset var en såkalt «dagsåpe» og var en spin-off fra Another World.

## Handling
Opprinnelig dreide TV-serien seg om karakterene Missy Palmer Matthews, Lahoma Vane Lucas, og Sam Lucas som tidligere var de tre mest populære karakterene fra Another World. Karakterene flyttet til den fiktive byen Somerset, et område i de nordlige Detroit i Michigan - hvor de kunne begynne et nytt liv. De aller historiene i begynnelsen av serien dreide seg hovedsakelig om trioens nye vennskap eller ulike romantiske forviklinger. 
En annen viktig familie bosatt i Somerset var Delaney-familien, som eide Somersets største arbeidsgiver: Delaney Brands. I løpet av TV-serien ble en rekke nye karakterer lagt til, inkludert en ny familie: Kurtz-familien samt en rekke kvinnelige karakterer for å fungere som kjærlighetsinteresser for Dr. Stan Kurtz eller Peter Delaney. TV-serien seg sakte etter hvert bort fra det tradisjonelle såpeopera-formatet, og begynte å fortelle historier som handlet om en mafia eller andre typer kriminalitet.

## Medvirkende
Mer enn 150 skuespillere har dukket opp i Somerset. Noen av de mest kjente er:
- Bibi Besch
- Richard Bright
- Gene Bua
- Jordan Charney
- Joel Crothers
- Ted Danson
- Ray Fulmer
- Bernard Grant
- Veleka Gray
- Harriet Hall
- Alice Hirson
- Barry Jenner
- Georgann Johnson
- Joseph Julian
- Ed Kemmer
- Lois Kibbee
- Audrey Landers
- Ron Martin
- James O'Sullivan
- Michael Nouri
- Jameson Parker
- Chris Pennock
- Jane Rose
- Gary Sandy
- Frank Schofield
- Richard Shoberg
- Joseph Sirola
- Tina Sloan
- Lois Smith
- Dorothy Stinnette
- Marie Wallace
- Sigourney Weaver
- Ann Wedgeworth
- JoBeth Williams
- Edward Winter
- Meg Wittner
- Mary Woronov
# 713
| Begivenheter i 713 |
| ------------------ |
| Dødsfall – Fødsler |
| Ledere             |
| Statsledere        |


## Dødsfall
- Filippikos, østromersk keiser fra 711 til 713
# Xijin-demningen
Xijin-demningen er en demning med vannkraftverk i det sentrale Kina, i vassdraget Yu (Yujiang). Vannkraftverket ligger i  provinsen Guangxi. Ved igangsettelse hadde vannkraftverket en kapasitet på 234 MW, fordelt på 4 turbiner. Disse er på 2 x 57 ME of 2 x 60 MW effekt.
Demningen er 41 meter høy.
# Bridget Rowe
Bridget Rowe (født 16. mars 1950 i Storbritannia, død 12. januar 2021 i Farnborough i London) var en avisredaktør i Storbritannia.
Rowe arbeidet etter tur for en rekke av tidsskrifter: 19, Petticoat, Club, Look Now og Woman's World. Deretter ble hun assisterende redaktør for The Sun, og så redaktør for «Sunday», som var News of the World's magasin. I 1986 ble hun redaktør for Woman's Own, og deretter redaktør for TV Times.
Rowe redigerte Sunday Mirror fra 1991 til 1992, og gikk så videre for å bli redaktør for The People. I 1995 ble hun administrerende direktør for begge disse avisene, og i 1997 vendte hun tilbake til å redigere Sunday Mirror for ett år. Etter dette var hun kommunikasjonsdirektør for National Magazine Company, og senere innholdsdirektør for Yava til 2001. Hun var en panelist i den første serien av Loose Women i 1999.
Hun var en venn av lederen av United Kingdom Independence Party (UKIP), Nigel Farage, og registrerte seg som leder av Libertas UK fir landets Electoral Commission i desember 2008, i denhensikt å forhindre Declan Ganleys politiske parti Libertas i å stille kandidater til Europaparlamentsvalget i Storbritannia 2009 under dette navn.
Rowe arbeidet også som PR-sjef for forretningsmannen Arron Banks som var en viktig giver til partiet UKIP.
Hun døde den 12. januar 2021 av covid-19 på Princess Royal University Hospital i Farnborough i Bromley i London, i en alder av 70 år.
# Stavanger Boligbyggelag
Stavanger Boligbyggelag ble etablert 4. januar 1946. 
De første boligene stod klar på Misjonsmarka i 1948. Boligbyggelaget er et samvirkeforetak som eies av medlemmene (andelseierne) og det følger av boligbyggelagsloven at lagets oppgave er å skaffe og forvalte boliger for medlemmene. Laget var Stavanger-regionens største medlemsorganisasjon med over 34.000 medlemmer. I 2013 hadde laget ca. 65 ansatte og drev prosjektutvikling, boligsalg, boligforvaltning, regnskap, økonomi og teknisk vedlikehold. Siden etableringen i 1946 bygget laget over 13.000 boliger og hadde bygget hver femte bolig i Stavanger.
Stavanger Boligbyggelag var medlem av Norske Boligbyggelags Landsforbund(NBBL). 
I januar 2014 ble laget slått sammen med Sandnes Boligbyggelag og det nye laget fikk navnet Bate.
# Bijiang-demningen
Bijiang-demningen er en demning med vannkraftverk under planlegging i provinsen Yunnan i Kina, i elven Nu (Salween) nær Myanmar. Anlegget er svært omstridt. Det ble planlagt igangsatt i 2008, og skal eter tidligere vedtak stå ferdig i 2015. Det er usikkert om tidsplanen vil holdes.
Total effekt blir inntil 1 500 MW, som vil gjøre kraftverket til et av de 150 kraftigste i verden.
# 1907 i Japan
Begivenheter i året 1907 i Japan.

## Statsledere
- Keiser: Mutsuhito[1]
- Japans statsminister: Saionji Kinmochi[2]


## Hendelser
- 15. februar– Gentlemen's Agreement av 1907
- 20. juni– Den fransk-japanske traktaten av 1907
- 24. juli– Den japansk–koreanske traktaten av 1907


## Fødsler
- 1. januar – Kinue Hitomi, sprinter og lengdehopper (død 1931)
- 8. januar – Keizō Hayashi, tjenestemann (død 1991)
- 23. januar – Hideki Yukawa, teoretisk fysiker, nobelprisvinner (død 1981)
- 25. februar – Utaemon Ichikawa, skuespiller (død 1999)
- 17. mars – Takeo Miki, Japans 41. statsminister (død 1988)
- 29. april – Chūya Nakahara, poet (død 1937)
- 6. mai – Yasushi Inoue, forfatter (død 1991)
- 1. august – Hisato Ohzawa, komponist (død 1953)
- 12. august – Noriko Awaya, sopran og ryūkōka-sanger (død 1999)


## Dødsfall
- 12. mars – Matsumoto Jun, lege (født 1832)
- 2. september – Kuga Katsunan, journalist (født 1857)
- 5. oktober – Nakayama Yoshiko, mor til keiser Mutsuhito (født 1836)
- 16. desember – Asai Chū, maler (født 1856)
# Chen Peina
Chen Peina (født 19. juni 1989) er en kinesisk seiler.
Hun representerte Kina under Sommer-OL 2016 i Rio de Janeiro, der hun tok sølv i seilbrett.
# Kirsty Barr
Kirsty Barr (født 12. september 1988) er en britisk skytter som konkurrerer i hagle.
Hun representerte Storbritannia under Sommer-OL 2020 i Tokyo, hvor hun ble nummer 16 i trap.
# Storrussland
Storrussland er et tidligere navn på det russiske kjernelandet, da som motsetning til land som ble erobret senere, slik som Lillerussland (Ukraina) og Hviterussland (Belarus).

## Historikk
Uttrykket «Storrussland» sies å ha kommet fra gresk Μεγάλη  Ῥωσ(σ)ία, Megálē Rhōs(s)ía, brukt av bysantinerne for de nordlige deler av Rus.
I perioden 1654–1721 benyttet de russiske tsarene navnet i sin offisielle tittel, der det blant annet inngikk «hersker over hele Rus: Det store, det lille, og det hvite».[trenger referanse]
Uttrykket Storrussland er i stor grad gått ut av bruk. Den siste gangen det fortsatt var i generell og noenlunde entydig bruk var på 1800-tallet.[trenger referanse] Uttrykket var da alminnelig og meningsfylt særlig for historikere, lingvister og etnografer.[trenger referanse]

## Storrussere og storrussisk
Innbyggere av det russiske kjernelandet Storrussland kan kalles storrussere, til forskjell fra lillerussere (sjeldent også kalt smårussere) fra Ukraina (Lillerussland), særlig i østområdene som tidligere tilhørte Østerrike-Ungarn, blant annet rutenere, og hviterussere fra Belarus (Hviterussland).[trenger referanse] I språkvitenskapen kan man tilsvarende skille mellom storrussisk som er det folk flest mener med «russisk», hviterussisk (belarusisk) og lillerussisk (ukrainsk). Sammen danner de tre formene for russisk den østlige greinen av den slaviske språkfamilien, og er så nært beslektet at noen ser på dem som dialekter av samme språk.

## Fotnoter
1. ↑  russisk: Великороссия; Velikorossija
# Valentinlyst
Valentinlyst er et boligområde og en tidligere gård i Trondheim kommune. Stedet ligger mellom Tyholt, Strindheim, Brøset og Eberg. Boligområdet består av flere eneboliger og rekkehus, og seks høyblokker. Høyblokkene ble satt opp av TOBB i 1960-årene og er en del av Valentinlyst borettslag.
Gården Valentinlyst ble fradelt Brøset og Blussuvoll mellom 1810 og 1812. Den ble solgt til magasinforvalter og løytnant Marcus Hegge, som oppkalte gården etter sin sønn, Valentin Suhm Hegge. Valentinlyst er blitt utstykket til boliger, og gårdsbygningene ligger i dag inneklemt mellom flere boliger ved Magnus Berrføtts veg.
Valentinlyst senter ligger på Valentinlyst. Senteret ble åpnet den 19. juni 1975 og har i dag et 20-talls butikker. I 2007–2008 ble det bygget en høyblokk på toppen av Valentinlyst senter.
Størsteparten av de som bor på Valentinlyst er godt voksne og eldre.
# Perkusjon (medisin)
Perkusjon er en medisinsk undersøkelse hvor en finger holdes på huden og en annen finger slåes mot fingeren. Avhengig av tettheten på vevet innenfor høres forskjellig reflektert lyd. Friskt lungevev er luftfylt og gir et hult ekko. Ved lungebetennelse er vevet tettere og gir et annet fastere og dempet ekko. Tarmluft gir hul ekkolyd mens leveren er fast vev som gir dempet ekko. Dette gir mulighet for å lokalisere nedre kant av leveren.
Perkusjon kan på samme måte være nyttig til å finne bjelker og stendere bak panel og veggplater ved snekring og behov for å feste noe på en vegg.
# Aula-brannen
Aula-brannen var en brann i aulaen i Universitetet i Oslo, natten til 28. november 1943, like før den tyske okkupasjonsmakten skulle arrangere en konsert der. De tyske okkupasjonsmyndighetene benyttet brannen som et påskudd for å arrestere og deportere studentene ved universitetet.

## Brannen
Skadene var ubetydelige da brannvesenet raskt kom til stedet, siden brannstifterne selv hadde varslet brannen. Fra norsk hold ble det hevdet at brannen var en nazistisk provokasjon, etter mønster av Riksdagsbrannen i Berlin i 1933. Tyske okkupasjonsmyndigheter hevdet at kommunistiske studenter sto bak, og Josef Terboven beordret en større aksjon mot studentene ved Universitetet i Oslo den 30. november. 1 166 personer, hovedsakelig mannlige studenter, ble arrestert, og universitetet ble stengt. Blant de arresterte var det mange som hadde lite eller ingenting med motstandsbevegelsen å gjøre, og arrestasjonene har derfor blitt sett på som en form for represalier. 644 av de arresterte ble sendt til leirer i Tyskland, og 17 personer døde under oppholdet.

## De ansvarlige
Det kom i 1949 frem at personer i kretsen rundt den illegale avisen London-Nytt hadde stått bak ildspåsettelsen på initiativ av Petter Moen. Hensikten var, ifølge Svein Wilhelm Bruuns vitnemål i en landssvikersak, å legge skyld på nazistene, og «piske opp hatet mot tyskerne». Dette oppdraget hadde de fått fra England, da britene mente at det var for gemyttlige tilstander mellom den norske befolkning og den tyske okkupasjonsmakt, hevdet Bruun. Motstandsgruppen skrev selv i sin illegale avis at det var tyskerne som sto bak. I 1993, ved femtiårsmarkeringen for arrestasjonene som fulgte brannen, kom det fram at det var fire menn som sto bak, og at lederen var Petter Moen. Moen omkom da fangeskipet han var med på vei til Tyskland sank i 1944.
# Objet trouvé
Objet trouvé er et fransk uttrykk for funnet gjenstand i en kunstnerisk kontekst. På engelsk kalt for Found Object og Readymade. Begrepet betegner masseproduserte, hverdagslige gjenstander, som normalt ikke har en kunstnerisk hensikt, blir plassert inn i en bevisst kunstnerisk sammenheng, og sådan endrer dens opprinnelige betydning.
Slike objekter kan monteres uten å bli bearbeidet, men av en kunstner, på en måte og i en sammenheng som gjør dette til et kunstnerisk uttrykk. Gjenstandene kan omfatte alt fra hverdagsgjenstander til funn i naturen, og har det felles at de opprinnelig eksisterte av en annen grunn enn å bli kunst. Disse objektene kan karakteriseres som noe som ikke handler om smak eller estetikk, men som blir til kunst i det øyeblikk det velges ut av kunstneren. Bruken av objet trouvé som meningsbærende objekter skal engasjere tanken før øyet, og få betrakteren til å delta og reflektere.
Monterte ansamlinger av objekter kalles assemblage (om tredimensjonale montasjer) eller collage (collagen er tilnærmet to-dimensjonal, gjerne  også mere bearbeidet enn assemblagen).
Objet trouvé som kunstnerisk uttrykksform er fortsatt i bruk, men ofte ved at noe ved objektet endres eller bearbeides slik at det ikke fremstår i ren form.

## Historie
Begrepet «objet trouvé» dukket opp i forbindelse med arbeidene til den fransk-amerikanske kunstneren Marcel Duchamp, som først benyttet seg av denne metoden å produsere kunst på. Duchamp benyttet både begrepet «readymade» og «assisted readymade» (et bearbeidet objekt, eller en sammensetning av flere objekter) i omtalen av egne verker. Det første kjente objekt var Duchamps Sykkelhjul fra 1913: et sykkelhjul montert på en krakk. Duchamps kanskje mest kjente arbeid, ble vist på Armory Show i 1917. Under signaturen «R. Mutt» presenterte han et pissoar opp-ned på en sokkel, med tittelen «Fontene». Han fulgte opp året etter med et tørkestativ for vinflasker – også opp-ned.
Duchamps objekter revolusjonerte både måten kunst blir produsert på, og selve betydningen av begrepet «kunst». I dag er det nærmest utenkelig å besøke en utstilling av samtidig kunst noe sted i verden, uten å bli konfrontert med et readymade eller objet trouvéi en eller annen sammenheng. Andy Warhol og Jeff Koons er kjente kunstnere som har benyttet seg av dette konseptet, med klar referanse til Marcel Duchamp.
# Prentis Hancock
Prentis Hancock (1942–2025) var en britisk skuespiller.
I 1970-årene spilte Hancock hovedpersonen Paul Morrow i TV-serien Space: 1999 og han dukket også opp i Doctor Who-historiene Spearhead from Space, Planet of the Daleks, Planet of Evil og The Ribos Operation.
Han har også spilt i Z Cars, Colditz, Survivors, The New Avengers, Secret Army , Return of the Saint, Minder , Chocky's Children, The Professionals og The Bill.